வணமுளதாய் வளமுளதாய் வயங்குமொரு வெளியில் மணிமேடை யமர்ந்ததிரு வடிமலர்கள் பெயர்த்தே எணமுளவென் பாலடைந்தென் னெண்ணமெலா மளித்தாய் இங்கிதுதான் போதாதோ வென்னரசே ஞான குணமலையே யருளமுதே குருவேயென் பதியே கொடும்புலையேன் குடிசையிலுங் குலவிநுழைந் தனையே. (07) பாடல் 08 (சிரம்பெறுவே) சிரம்பெறுவே தாகமத்தி னடிநடுவே முடியுஞ் செல்லாத நிலையதுவா யெல்லாம்வல் லதுவாய் பரம்பரமாய்ப் பரம்பரமேற் பரவுசிதம் பரமாய்ப் பதிவெளியில் விளங்குகின்ற மதிசிவமே டையிலே தரங்குலவ வமர்ந்ததிரு வடிகள்பெயர்த் தெனது சார்படைந்தென் னெண்ணமெலாந் தந்தனையென் னரசே குரங்குமனச்சிறியேனுக் கிங்கிதுபோ தாதோ கொடும்புலையேன் குடிசையிலுங் குலவிநுழைந் தனையே. (08)